Vera Šneidere
Vera Šneidere (dzimusi 1929. gada 25. novembrī, mirusi 2005. gada 6. maijā) bija latviešu aktrise. 1950. gadā beigusi Latvijas PSR Teātra institūtu. Tajā pašā gadā sākusi strādāt Liepājas teātrī. Tikusi nosaukta par Latvijas PSR Nopelniem bagāto skatuves mākslinieci. Laikraksts "Kurzemes Vārds" savulaik viņu iekļāvis sarakstā "20. gadsimta izcilākie Liepājas skatuves mākslinieki". Bijusi precējusies ar aktieri Ilgvaru Mači. Pēc vīra nāves smagi saslimusi, zaudējusi runas spējas un piedzīvojusi vientulību. Mirusi 2005. gada 6. maijā, apbedīta Dobeles kapos.